钦定古今图书集成/理学汇编/学行典/第257卷 > 朱子大全集 > 愚公
## 钦定古今图书集成/理学汇编/学行典/第257卷 > 朱子大全集 > 愚公

按《青州府志》：“愚公，齐桓公出猎，逐鹿而走，入山谷之
中，见一老公而问之曰：‘是为何谷’？对曰：‘为愚公之谷’。
桓公曰：‘何故’？对曰：‘以臣名之’。桓公曰：‘今视公之仪状，
非愚人也。何以愚名’？对曰：‘臣请陈之，臣故畜牸牸牛，
生子而大，卖之而买驹，少年曰：‘牛不能生马’。遂持驹去。傍邻闻之，以臣为愚，故名此谷为‘愚公之谷’。桓公’”
曰：“公诚愚矣，夫何为而与之？”桓公遂归。明日朝，以告
管仲。管仲正衿再拜曰：“此夷吾之愚也。使尧在上，咎
繇为理，安有取人之驹者乎？若有见暴如是叟者，又
必不与也。知公狱讼之不正，故与之耳。请退而修政。”
孔子曰：“弟子记之。桓公，霸君也；管仲，贤佐也，犹有以
知为愚者也，况不及桓公、管仲乎？”